Spoštovani župan,

v tvoji izjavi si se vsem sodelujočim poimensko zahvalil za sodelovanje v projektu. Vendar si moramo priznati, da si bil ravno ti tisti povezovalni člen med vsemi akterji, ki nas je pripeljala do podpisa pogodbe za tako veliko investicijo kot je izgradnja tega 12. oddelčnega vrtca.

Vedno si si vzeli čas kljub vsem svojim obveznostim, da smo si skupaj ogledali veliko vrtcev. Po vsakem ogledu smo sedeli in preanalizirali vse dobre in slabe strani ogledanih vrtcev samo zato, da bi bil naš vrtec čim bolj prijazen tako zaposlenim kot tudi otrokom. Bil si prisoten tudi na vseh usklajevalnih sestankih.

Spoštovani župan. Hvala za ves tvoj trud, podporo in le s tabo nam je uspelo, da smo danes podpisali pogodbo za največjo investicijo v Občini Straža. Investicijo, ki bo vsem nam v ponos in v korist vseh uporabnikov.

Direktorica Občinske uprave

Mag. Lidija Plut